Vrou se erg ontbinde lyk tussen riete gevindArgieffoto Die erg ontbinde liggaam van ŉ onbekende vrou, vermoedelik in haar laat 20’s, is tussen riete naby Potchefstroom in Noordwes gevind. Maj. Pelonomi Makau, provinsiale woordvoerder, het gesê die vrou se liggaam is Woensdag in die Ikageng-township gevind. “Dit is nog nie duidelik hoe lank haar liggaam daar gelê het nie. Die oorsaak van haar dood is ook nog nie bekend nie en sal deur ŉ nadoodse ondersoek bepaal word,” het Makau gesê. Die vrou het ŉ blou denimbroek en swart sweetpakbaadjie aangehad toe haar liggaam gevind is. Die polisie ondersoek ŉ saak van moord.